Rriɣ-as: Azekka ad kem-yawi lmektub ɣer twacult i yeččuren d talwit, nekk ad iyi-yawi ɣer umaḍal n ṭṭrad d yimenɣi, kemm ɣer uxxam n urgaz ara iferḥen yiss-m s tezdeg n wul-im, ma d nekk ɣer wussan anda ara nḥafeɣ seg unezgum. Kemm ɣer tudert nekk ɣer lmeḥna, kemm ɣer lwens nekk ɣer tmanest, meɛna ad sbeddeɣ asebdad n tayri, ad t-ɛebbdeɣ, ad t-rreɣ d netta i d lwens-iw, ad t-seɣdeɣ d tizlit, ad t-lseɣ d aceṭṭid, mi i iɛellem lefjer ad iyi-d-isaki seg yiḍes, ad yelḥu sdat-iw, i wakken ad nruḥ ɣer teẓgi, mi d azal ad iyi-yawi ɣer tili n yisekla, ad iliɣ akked yefrax i yeddurin seg yiṭij, tameddit ɣer lmeɣreb, ad iyi-d-yeḥbes akken ad sleɣ amsifeḍ n 43